Държавен вестник, бр. 35, 2010 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  35
Член ХХІІІ
(Член 132 изменен)
Ред за арбитраж
(Устав 32)
1. В случай на разногласие, което трябва 
да бъде уредено чрез помирителен съд, всяка 
от страните членки, участваща в спора, избира 
една страна членка, която не е пряко заин­
тересована от спора. Когато няколко страни 
членки действат заедно, те се считат за една при 
прилагането на разпоредбите в този параграф.
2. В случай че една от спорещите страни 
членки не даде ход на предложение за арбитраж 
в срок от шест месеца от датата на неговото 
изпращане, Международното бюро, ако към 
него е отправено искане за това, предлага на 
неизпълнилата задължението си страна членка 
да определи арбитър или само определя слу­
жебно арбитър.
3. Участващите в спора страни могат да се 
споразумеят за определяне само на един арбитър, 
който може да бъде и Международното бюро.
4. Решението на арбитрите се взема с мно­
зинство на гласовете.
5. В случай на равенство на гласовете за 
уреждане на разногласието арбитрите избират 
друга страна членка, също незаинтересована в 
спора. При липса на споразумение за избора 
тази страна членка се определя от Междуна­
родното бюро измежду страните членки, които 
не са предложени от арбитрите.
6. Ако се касае за спор, засягащ някое от 
Споразуменията, арбитрите не могат да бъдат 
посочвани извън страните членки, които участ­
ват в това Споразумение. 
Член ХХІV
(Член 135 изменен)
Изменяне, привеждане в изпълнение и срок 
на действие на Общия правилник
Измененията, приети от Конгреса, са обект 
на допълнителен протокол и с изключение при 
обратно решение на този Конгрес влизат в сила 
едновременно с актовете, подновени по време 
на същия Конгрес.
Този Общ правилник се привежда в изпъл­
нение от 1 януари 2006 г. и остава в сила за 
неопределен период от време.
Член ХХV
Присъединяване към Допълнителния
протокол
Страните членки, които на се подписали този 
протокол, могат да се присъединят към него 
във всеки момент. Съответните инструменти 
за присъединяване трябва да се депозират пред 
Генералния директор на Международното бюро. 
Той уведомява правителствата на страните 
членки за това депозиране.
Член ХХVІ
Привеждане в изпълнение и срок на дейст­
вие на Допълнителния протокол на Общия 
правилник
Този Допълнителен протокол се привежда 
в изпълнение от 1 януари 2010 г. и остава в 
сила за неопределен период.
В уверение на което, пълномощните предста­
вители на правителствата на страните членки 
подписаха този Допълнителен протокол, който 
има същата сила и същата стойност както ако 
неговите разпоредби бяха включени в самия 
текст на Общия правилник и ако пълномощните 
представители бяха подписали един екземпляр 
от него, който е депозиран пред Генералния 
директор на Международното бюро. Копие от 
него се предава на всяка страна от Междуна­
родното бюро на Всемирния пощенски съюз.
Изготвен в Женева на 12 август 2008 г.
3632
ВСЕМИРНА ПОЩЕНСКА КОНВЕНЦИЯ
(Ратифицирана със закон, приет от 41-ото 
Народно събрание на 11 март 2010 г. – ДВ, 
бр. 24 от 2010 г. В сила от 1 януари 2010 г.)
Долуподписаните пълномощни представи­
тели на правителствата на страните – членки 
на Всемирния пощенски съюз, на основание 
член 22, параграф 3 от Устава на Всемирния 
пощенски съюз, сключен на 10 юли 1964 г. 
във Виена, по общо съгласие и при условията 
на член 25, параграф 4 от Устава изготвиха 
правилата в тази конвенция, приложими към 
международната пощенска услуга.
П Ъ Р В А  Ч А С Т
ОБЩИ ПРАВИЛА, ПРИЛАГАНИ ЗА МЕЖДУ­
НАРОДНАТА ПОЩЕНСКА УСЛУГА
Г л а в а  е д и н с т в е н а
ОБЩИ РАЗПОРЕДБИ
Член 1
Определения
1. За целите на Всемирната пощенска конвен­
ция изредените по-долу термини се определят, 
както следва:
1.1. колет: пратка, пренасяна при спазване 
на условията на конвенцията и на Правилника 
за пощенските колети;
1.2. затворена експедиция: чувал или множе­
ство от чували или от други съдове, снабдени 
с етикети, запечатани със или без пломба, 
съдържащи пощенски пратки;
1.3. погрешно упътени експедиции: съдове, 
получени в разменен център, различен от този, 
който е посочен върху етикета (на чувала);
1.4. погрешно насочени пратки: пратки, по­
лучени в разменен център, но предназначени 
за разменен център в друга страна членка;